laion/Wikipedia-Exotic huggingface dataset:
שיח מדיקל גרופ

שיח מדיקל גרופ בע"מ היא חברה ציבורית ישראלית לגידול ואספקת קנאביס למטרות רפואיות ברישיון ובפיקוח משרד הבריאות, הפועלת מאז שנת 2008. החברה עוסקת בריבוי ובגידול זנים של קנאביס למטרות רפואיות (Pharma Grade) ואספקתם למטופלים על בסיס חודשי. כמו כן, עוסקת החברה במחקר ובפיתוח של מוצרים חדשים מבוססי קנאביס רפואי. החברה הוקמה בשנת 2002, כתוצאה ממחלת הסרטן בה לקה אבי משפחת שריד, יהודה (יולי). שם החברה, מלבד השיוך החקלאי, גם מורכב מראשי התיבות של שי, יוגב וחנה. בשנת 2005 קיבלה החברה מד"ר יהודה ברוך, המנהל האחראי מטעם משרד הבריאות על סמים מסוכנים ומנהל המרכז הרפואי לבריאות הנפש אברבנאל, רישיון עקרוני ראשון לגידול ומכירה של קנאביס רפואי לחולים בעלי רישיון ממשרד הבריאות. בשנת 2008 החלה החברה לחלק באופן מסודר קנאביס רפואי למטופלים בישראל. בשנת 2010 החיל משרד הבריאות אסדרה בנושא הקנאביס רפואי בישראל, ואפשר לחברה לספק מוצרי קנאביס רפואי למטופלים בתשלום חודשי קבוע של 360 ש"ח לחודש בעבור השירות, ללא תלות בסוג המוצר או בכמות המסופקת. בעקבות ההסדרה החלה משפחת שריד, שעד אז גידלו פרחי נוי ליצוא, להמיר את חממות הפרחים שלהם לחממות לגידול קנאביס. בשנת 2019 התמזגה שיח עם חברת השלד הבורסאי ביונד טיים אחזקות בע"מ הנסחרת בבורסה לניירות ערך בתל אביב. החברה נמצאת בשליטת מייסדיה, שי אברהם שריד, יוגב שריד, אופיר שריד וחנה שריד, המחזיקים יחד 63.23% ממניות החברה. החברה עוסקת בכל הקשור למיפוי ובידוד של קבוצות חומרים נדירים הקיימים בצמח הקנאביס. איבנה טכנולוגיות מנהלת מחקרים מתקדמים להבנת השפעותיהם של רכיבים מסוימים בצמח וללמידת הסינרגיה ביניהם ("אפקט הפמליה"), במטרה לפתח את הדור הבא של מוצרי קנאביס מותאמים אישית. החברה עוסקת בפיתוח וייצור של פורמולציות טבעיות להעשרת מוצרי צריכה. החברה שואפת לפתח מוצרים ושיטות צריכה חדשניות המיועדים הן לשוק הרפואי והן לשוק צריכת הפנאי. מוצרי החברה מאפשרים צריכה של החומרים הפעילים בצמח הקנאביס במינון מדויק, מבוקר ומותאם אישית. בסוף שנת 2020 הודיעה החברה על גיוס מוצלח של 3 מיליון ש"ח באמצעות פלטפורמת השקעות ההמונים פיפלביז, לשם הקמת מערך ייצור בארצות הברית וכן למיתוג ושיווק בשוק ה-CBD בארצות הברית ובאירופה ובנוסף להתכונן לחדירה לשוק הישראלי. החברה הוקמה בשנת 2017 ומאז ביצעה סקירות במטרה לאתר את הקווים האופטימליים לשיטת גידול מתקדמת זו[דרושה הבהרה] ולייצור של פרופילי קנבינואידים נבחרים מבין 260 קווי גנטיקה של זני הקנאביס הגדלים בחממות של "שיח". החברה מפתחת יכולות גידול תוך שימוש במדיום נוזלי (ביו-ריאקטור) לגידול מבוקר ומסחרי של תאי הצמח, לצורכי הפקה של קנבינואידים וחומרים פעילים נוספים הקיימים בצמח הקנאביס, בתנאי מעבדה סטריליים המאפשרים לייצר מינונים מדויקים וקבועים לשוק התרופות והפארמה. בנוסף, מבצעת החברה טיפוח זנים הכולל, בין היתר, שיטות עריכה גנטית ושימוש בטכנולוגיות סמנים גנטיים של צמחי קנאביס במטרה לפתח זנים המותאמים אישית למטופל ולצורכי תעשיית הפארמה. מדיה וקבצים בנושא שיח מדיקל גרופ בוויקישיתוף אתר האינטרנט הרשמי של שיח מדיקל גרופ שיח מדיקל גרופ, באתר הבורסה לניירות ערך בתל אביב שיח מדיקל גרופ, באתר "מאיה" חזי שטרנליכט, שיח מדיקל רוכשת בית מרקחת ראשון - ההכנסות צפויות לגדול כמעט בשליש, באתר כלכליסט, 22 ביולי 2021 שיח מדיקל גרופ: נתונים כספיים באתר מאי"ה. גלי וינרב, ‏ההנפקה שתשלח את החקלאים מהשרון, חלוצי הקנאביס בישראל, לאקזיט של עשרות מיליונים, באתר גלובס, 7 במאי 2019 גלי וינרב, ‏רק להוסיף לסיגריה ולהדליק: קיסם הקנאביס שמספק מינון מדויק, באתר גלובס, 23 באפריל 2019
יחסי בלגיה–סרביה

יחסי בלגיה–סרביה הם היחסים הדיפלומטיים בין בלגיה לסרביה. בלגיה כוננה יחסים דיפלומטיים עם ממלכת סרביה בשנת 1886. במהלך מלחמת העולם הראשונה לחמו שתי המדינות לצד מדינות ההסכמה וסבלו אבידות כבדות. ראש ממשלת ממלכת בלגיה איב לטרמה ביקר בסרביה בפברואר 2010. נשיא סרביה בוריס טאדיץ' ביקר בבלגיה במרץ 2010. בלגיה הכירה בהכרזת העצמאות החד-צדדית של קוסובו, וכן הצביעה בעד קבלת קוסובו לאונסק"ו במהלך ההצבעה ב-2015. בשנת 2021 סך הסחר בסחורות הסתכם ב-886.42 מיליון אירו (יצוא 267.50 מיליון אירו ויבוא 618.92 מיליון אירו). במהלך שנת 2020 הסתכם הסחר בסחורות ב-668 מיליון אירו (יצוא 198.9 מיליון אירו, ויבוא 469.1 מיליון אירו). על פי נתוני הבנק הלאומי של סרביה, הרווחים המבוססים על השקעות של תושבי בלגיה ברפובליקה של סרביה לתקופה שבין 2010 עד יוני 2019 הסתכמו ב-91.5 מיליון אירו, כאשר בלגיה הגיעה למקום ה-30 מבין המדינות עם ההשקעות נטו הגבוהות ביותר ברפובליקה של סרביה. בלגיה מחזיקה בסרביה שגרירות בבלגרד. סרביה מחזיקה בבלגיה שגרירות בבריסל. מדיה וקבצים בנושא יחסי בלגיה–סרביה בוויקישיתוף בלגיה באתר משרד החוץ הסרבי יחסי בלגיה–סרביה באתר משרד החוץ הסרבי שגרירות בלגיה בסרביה
דגל סנגל

דגל סנגל (בצרפתית: Drapeau du Sénégal) הוא דגלה הלאומי של סנגל. הוא אומץ רשמית ב-20 באוגוסט 1960. הדגל מבוסס על דגל פדרציית מאלי הזהה לו, כאשר לדגל סנגל נוסף כוכב ירוק המופיע במרכז הדגל. הדגל הוא טריקולור (דגל תלת צבעי) בצבעים הכלל-אפריקאיים: ירוק, צהוב ואדום. דגל סנגל הוא דגל תלת-פסי אנכי (טריקולור) בצבעי ירוק, צהוב ואדום שמוטען בכוכב בעל חמישה קודקודים בצבע ירוק. ירוק – לצבע משמעות סמלית דתית במרבית הדתות במדינה. באסלאם, דתם של 94% מהאוכלוסייה, הצבע הירוק הוא צבעו של הנביא מוחמד. הנוצרים רואים בירוק כמסמל תקווה, ואנימיסטים רואים בו כמסמל פוריות. סמל סנגל המנון סנגל מדיה וקבצים בנושא דגל סנגל בוויקישיתוף סנגל, באתר דגלי העולם (באנגלית) דגל סנגל, באתר אנציקלופדיה בריטניקה (באנגלית) 1615 L. St NW, Suite 800 Washington, DC 20036 USA202-419-4300 | Main202-419-4349 | Fax202-419-4372 | Media Inquiries, Religious Identity Among Muslims, Pew Research Center's Religion & Public Life Project, ‏2012-08-09 ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
יחסי בלגיה–לטביה

יחסי בלגיה–לטביה הם היחסים הדיפלומטיים בין בלגיה ללטביה. יחסים דו-צדדיים בין פלנדריה ללטביה התקיימו מאז ימי הביניים הודות למגעי מסחר בין השתיים בברית הנזה. שתי המדינות כוננו יחסים דיפלומטיים ב-5 בספטמבר 1991, עם פירוק ברית המועצות. בשנת 1996, נחתם הסכם שיתוף פעולה המכסה את כל התחומים שבהם יש לפלנדריה סמכות שיפוט, וזה התגבש במשך שלוש שנים בצורה של תוכנית עבודה תלת שנתית. בשנת 2016 צוין יום השנה העשרים להסכם זה, שנחגג באירועים תרבותיים, אקדמיים וכלכליים רבים, וראש הממשלה הבלגי חירט בורז'ואה ביקר גם בריגה. הודות לרשתות ולקשרים שנוצרו עם המדינות הבלטיות, וכדי לטפח אישור ואמון מתמשכים, החליט השר בורז'ואה לצרף את אסטוניה, לטביה וליטא לאזור המבצעי של הנציגות הפלמית שנפתחה בוורשה באוקטובר 2007. בעבר החזיקה בלגיה שגרירות בריגה, אולם היא סגרה אותה בשנת 2015. בלגיה מיוצגת בליטא באמצעות שגרירותה בסטוקהולם, שוודיה. לטביה מחזיקה בבלגיה שגרירות בבריסל. מדיה וקבצים בנושא יחסי בלגיה–לטביה בוויקישיתוף לטביה באתר fdfa שגרירות לטביה בבלגיה
ג'ק וחזיר חג המולד

ג'ק וחזיר חג המולד (באנגלית: The Christmas Pig) הוא ספר שכתבה הסופרת ג'יי קיי רולינג ואייר ג'ים פילד. תרגמה את הספר לעברית גילי בר-הלל סמו. הביקורות ציינו שהספר מהנה ומעניין, ומתאים לרוב לגילאים 6–12, אך גם נוער ומבוגרים ישאבו ממנו הנאה רבה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ג'ק, גיבור העלילה, הוא ילד בן 7 המאבד את בובת החזיר האהובה עליו. בעזרת קסם של חג המולד יוצא יחד עם בובת חזיר חלופית לחפש את הבובה האבודה ב"ארץ איבוד", המקום אליו מגיעים כל הדברים שאבדו לבני האדם במרוצת השנים. הזמן שיש לג'ק למצוא את בובתו האהובה הוא מוגבל - עד סוף חג המולד - להציל את "החבר הטוב ביותר שלו" ממלתעותיו של "המאביד", כותש הצעצועים האבודים. הספר תורגם לעברית על ידי גילי בר-הלל סמו והוא יצא לאור בשנת 2021 בהוצאת ספרי עליית הגג וידיעות ספרים. הספר בתרגום העברי מכיל 336 עמודים מודפסים. ירון פריד על חזירים ועקרונות: ג'יי.קיי. רולינג חוזרת בענק, והעולם כמרקחה באתר מעריב -2021-10-15 "ג'ק וחזיר חג המולד" מאת ג'יי קיי רולינג: שני פרקים לקריאה באתר הארץ 2021-10-28 עמית סלונים, מאז "הארי פוטר" ג'יי קיי רולינג לא כתבה כזה ספר ילדים מהפנט - וואלה! תרבות, באתר וואלה!, ‏2021-11-25
דריווש המדי

דָּרְיָוֶשׁ הַמָּדִי (בארמית: דָרְיָוֶשׁ מָדָאָה) הוא מלך המופיע בספר דניאל, כמי שמלך לאחר בלשאצר ולפני כורש. הוא נזכר כמלך שהורה להכניס את דניאל לגוב האריות. דריווש מוזכר בתנ"ך בספר דניאל, שם הוא נזכר כבנו של אחשורוש המדי, ונאמר שקיבל את המלכות בהיות כבן 62 שנה. דריווש מופיע לראשונה בפרק ו, לאחר סיפור משתה בלשאצר. בסיפור דניאל בגוב האריות, שרי דריווש מצווים להשליך את דניאל לגוב האריות אך האריות לא נוגעים בו לרעה. בעקבות המקרה דריווש מכיר באלוהי ישראל. דריווש מלך על פי התנ"ך במשך שנה,[דרוש מקור] לאחר מותו החליף אותו חתנו כורש.[דרוש מקור] בחיבור סדר עולם רבה נאמר: ”מה תלמוד לומר כבר שנין שתין ותרתין, אלא יום שנכנס נבוכדנצר להיכל בימי יהויכין נולד שטנו והוא דריוש”. לפי סדר עולם רבה, דריווש נולד בשנת ג'שכ"ט.[דרוש מקור] לאחר משתה בלשאצר, דריווש וכורש שהיו משועבדים לו, מורדים בו והורגים אותו, ודריווש מחליף אותו.[דרוש מקור] לאחר מות בלשאצר אימץ דריווש את בתו של בלשאצר, ושתי,[דרוש מקור] שבהמשך התחתנה עם אחשוורוש. הדעה המקובלת בקהילה המדעית היא שדריוש המדי הוא דמות בדיונית. אזכורו מהווה ראיה לכך שספר דניאל הוא יצירה פסאודואפיגרפית שנכתבה בתקופה ההלניסטית, שכן מבחינה היסטורית כורש כבש את ממלכת בבל, ומלך ישירות אחרי בלשאצר, ואילו דריוש ירש את כיסא בנו, בעוד ספר דניאל גורס את ההפך הגמור. חוקרי מקרא שאינם מקבלים עמדה זו, מנסים לזהות את דריוש המדי עם גובריאס (אנ'), מצביא של כורש. ספר דניאל, פרק ט', פסוק א': "דָרְיָוֶשׁ בֶּן אֲחַשְׁוֵרוֹשׁ מִזֶּרַע מָדָי". ספר דניאל, פרק ו', פסוק א': "וְדָרְיָוֶשׁ מדיא [מָדָאָה] קַבֵּל מַלְכוּתָא כְּבַר שְׁנִין שִׁתִּין וְתַרְתֵּין". ספר דניאל, פרק ו'. סדר עולם רבה, פרק כח ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יחסי בוסניה והרצגובינה – בלארוס

יחסי בוסניה והרצגובינה–בלארוס הם יחסי החוץ בין בוסניה והרצגובינה לבלארוס. היחסים הדיפלומטיים בין הרפובליקה של בלארוס ובוסניה והרצגובינה כוננו ב-22 בנובמבר 1993. מאז מרץ 2014 שגרירות בלארוס בהונגריה מוסמכת לבוסניה והרצגובינה. בדצמבר 2008, בהזמנת הצד הבלארוסי, ביקרה בבלארוס משלחת פרלמנטרית רשמית של בוסניה והרצגובינה בראשות יו"ר בית הנבחרים של האספה הפרלמנטרית של בוסניה והרצגובינה. ביוני 2017, חברי הפרלמנט של BiH השתתפו במושב של האספה הפרלמנטרית של OSCE במינסק. ביוני 2019 ערך יו"ר נשיאות בוסניה והרצגובינה, מילורד דודיק, את ביקורו הראשון בבלארוס כדי להשתתף בטקס הפתיחה של המשחקים האירופיים השניים. מ. דודיק נפגש עם נשיא בלארוס אלכסנדר לוקשנקו ועם ראש הממשלה סרגיי רומאס. ב-19 בספטמבר 2019 ביקרה במינסק המשלחת מרפובליקה סרפסקה, בראשות סגן ראש הממשלה. בוסניה והרצגובינה מיוצגת בבלארוס באמצעות שגרירותה במוסקבה, רוסיה. בלארוס מיוצגת בבוסניה והרצגובינה באמצעות שגרירותה בבודפשט, הונגריה, ובנוסף מחזיקה קונסוליית כבוד בפאלה. מדיה וקבצים בנושא יחסי בוסניה והרצגובינה – בלארוס בוויקישיתוף יחסי בוסניה והרצגובינה–בלארוס באתר משגרירות בלארוס בהונגריה
איש הסתיו

איש הסתיו הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1972 חברת התקליטים התקליט חיפה, כסינגל מתוך אלבום האולפן הראשון שלה למבוגרים, אילנית. מילותיו של השיר חוברו על ידי דודו ברק לצד לחנו של בעז שרעבי. עלילתו מתרחשת בעונת הסתיו, ומבנו הכרונולוגי הוא שני בתים ופזמון. במרכז מילות השיר עומד "איש הסתיו", שזהותו מתגלה לנו בסוף כאהובה של הדוברת. ב-3 ביולי נכנס למצעד הפזמונים השבועי של קול ישראל במקום ה-12 – הכניסה הגבוהה ביותר של שיר בשבוע זה. ב-21 באוגוסט עלה למקום השני – המיקום הגבוה אליו הגיע. ב-9 באוקטובר, לאחר 13 שבועות צעידה רצופה, יצא מהדירוג השבועי. על-אף הצלחתו במצעד השבועי, לא נכנס לדירוג השנתי של התחנה. השיר, בביצוע אילנית, סרטון באתר יוטיוב המצעד השבועי של קול ישראל מתאריך 3 ביולי 1972. פזמונט המצעד השבועי של קול ישראל מתאריך 21 באוגוסט 1972. פזמונט המצעד השבועי של קול ישראל מתאריך 9 באוקטובר 1972. פזמונט
חוסיין סעיד

חוסיין סעיד (נולד ב-21 בינואר 1958) הוא כדורגלן עבר עיראקי ששיחק כחלוץ במועדון אל-טלבה של ליגת העל העיראקית ובנבחרת עיראק, והוא נשיא לשעבר של התאחדות הכדורגל העיראקית. סעיד נמצא במקום התשיעי ברשימת כובשי השערים הבינלאומיים, עם 78 שערים. יחד עם אחמד ראדי, הוא נחשב לשחקן העיראקי הטוב ביותר במאה ה-20 ומופיע במקום ה-25 ברשימת השחקנים הטובים ביותר של המאה באסיה. חוסיין הוא מלך שערי נבחרת עיראק עם 78 שערים. סעיד החל את קריירת הכדורגל המקצוענית שלו בגיל 17, כשהצטרף לנבחרת עיראק הלאומית בכדורגל וזכה במדליית הזהב של משחקי בתי הספר הערביים ב-1975. ב-1975 הוא הצטרף לאל-ג'מיע, שלימים התמזג עם אל-טלבה, שם בילה את כל 14 שנות הקריירה שלו, השיג שלוש אליפויות והוכתר כמלך השערים של הליגה בשלוש עונות. הוא זכה בשתי אליפויות AFC U-19, בשני גביעי המפרץ הערבי, שם הוא היה מלך השערים בשתי המקרים והשחקן הטוב ביותר באחת, גביע צבאי עולם ומדליית זהב במשחקי אסיה. חוסיין סעיד, באתר Transfermarkt חוסיין סעיד, באתר Soccerway חוסיין סעיד, באתר WorldFootball.net חוסיין סעיד, באתר National Football Teams חוסיין סעיד, באתר FootballDatabase.eu Mubarak, Hassanin; Mamrud, Roberto. "Hussein Saeed Mohammed – Century of International Appearances". RSSSF. "IFFHS' Century Elections, Asia – Player of the Century". RSSSF. 30 בינואר 2000. {{cite web}}: (עזרה) Mamrud, Roberto. "Iraq – Record International Players". RSSSF.
שבעת המופלאים (פירושונים)

האם התכוונתם ל... שבעת המופלאים – סרט קולנוע אמריקאי משנת 1960 שבעת המופלאים (סרט, 2016) – רימייק משנת 2016.
מושל מאטו גרוסו דו סול

המושל של מאטו גרוסו דו סול (בפורטוגזית: Governador do Mato Grosso do Sul) הוא ראש הממשלה של מדינת מאטו גרוסו דו סול בברזיל. זוהי עמדה ציבורית שנבחרה באמצעות שיטת הבחירות של שני סיבובים. אם מועמד מקבל יותר מ-50% מסך הקולות בהצבעה הראשונה, הוא נבחר ללא צורך בסיבוב שני. אך אם אף מועמד לא ישיג רוב מוחלט, יתקיים סיבוב הצבעה שני, שבו ישתתפו רק שני המועמדים שקיבלו את מירב הקולות בסיבוב הראשון. המנצח בסיבוב השני ייבחר למושל. בית המחוקקים נמשך 4 שנים ולנגיד יש זכות בחירה מחדש, ללא הגבלת כהונה. המדינה הוקמה על ידי חוק משלים מס' 31, אשר ניתנה ב-11 באוקטובר 1977. המושל הנוכחי של מאטו גרוסו דו סול הוא ריינאלדו אזמבוג'ה, שנבחר ב-26 באוקטובר 2014 והושבע לתפקידו ב-1 בינואר 2015. הצבעים מציינים כיצד נבחר כל מושל, עם מושלים שנבחרו ישירות, מושלים שהגיעו לממשלה דרך הירושה (לדוגמה, כאשר סגן נגיד מקבל את תפקיד המושל, או כאשר נשיא האספה המחוקקת מקבל את הממשלה אם אין לוטננט מושל), ומושלים שנבחרו בבחירות עקיפות או הושבעו באמצעות תנועות מהפכניות, לרבות אלו שהשתלטו כמחליפים חוקיים שלא נבחרו ישירות. מקום מושבה של הממשלה, מחוז מאטו גרוסו דו סול, ממוקם בפארק דוס פודרס, בבירת Sulmatogrossense, קמפו גראנדה. הבניין מאוכלס גם על ידי המטה של שר החוץ לממשל וניהול אסטרטגי ותת-מזכירות התקשורת. עוצב על ידי האדריכל אלביו גראביני, שגם תכנן חלק גדול ממבני הפארק, הבנייה נחנכה ב-1983, עם כל מכלול האיברים הציבוריים. עם פתיחת המתחם, התמקמה זמנית הממשלה בבניין זה, שאמור היה להכיל מזכירות אחת בלבד. בנייתו של ארמון ממשלתי תוכננה, אך הרעיון בוטל על ידי המושל פדרו פדרוסיאן. לפיכך, המחוז נקבע באופן סופי באותו מושב שבו הוא היה ובו הוא תופס עד היום. בעשור של שנת 2000 הוערכה האפשרות לבצע את בניית הארמון, אך הרעיון נדחה שוב. למושל אין מקום מגורים רשמי. הגברת הראשונה של מאטו גרוסו דו סול מדיה וקבצים בנושא מושל מאטו גרוסו דו סול בוויקישיתוף "Ex Governadores MS". web.archive.org. 2011-06-10. נבדק ב-2022-12-12. News, Campo Grande. "Servidores da Governadoria enfrentam oscilação de energia nesta manhã". Campo Grande News (בBrazilian Portuguese). נבדק ב-2022-11-23. "Agente patrimonial invade prédio e ameaça detonar bomba em Campo Grande". G1 (בBrazilian Portuguese). נבדק ב-2022-11-23. "Em meio a décadas e histórias, Parque do Poderes tem palácio "esquecido" - Capital - Campo Grande News". 2022-11-05. אורכב מ-המקור ב-2022-11-05. נבדק ב-2022-11-23.
הגברת הראשונה של מאטו גרוסו דו סול

הגברת הראשונה של מאטו גרוסו דו סול (בפורטוגזית: Primeira-dama do Mato Grosso do Sul) הוא התואר המשמש את נשותיו של מושל מאטו גרוסו דו סול, ברזיל. הראשונה שהחזיקה בתפקיד הייתה אמליה סנטנה, אשתו של המושל הראשון הארי אמורים קוסטה. הגברת הראשונה הנוכחית של מאטו גרוסו דו סול היא Fátima Azambuja, אשתו של ריינאלדו Azambuja. ב-1 בינואר 2023, מוניקה רידל תהפוך לגברת הראשונה כאשר בעלה, אדוארדו רידל, מושבע לתפקיד מושל המדינה. ככלל, הנשים הראשונות של מאטו גרוסו דו סול, בנוסף לשמשה כמארחת המדינה וליוו את המושל לאירועים, עוסקות באקטיביזם ותומכות במטרות ציבוריות לטובת אוכלוסיית המדינה. אמיליה סנטנה מריה אנטונינה קנסדו סוארס אילדה סלגאדו מריה אפרסידה פדרוסיאן נלי מרטינס Fairte Tebet מריה אנטונינה קנסדו סוארס מריה אפרסידה פדרוסיאן נלי מרטינס גילדה גומס אליזבת מריה מצ'אדו Fátima Azambuja מוניקה רידל מדיה וקבצים בנושא הגברת הראשונה של מאטו גרוסו דו סול בוויקישיתוף "Marcelo Miranda Soares". נבדק ב-7 ביולי 2016. {{cite web}}: (עזרה) Bonifácio, Valdelice (11 באוקטובר 2011). "MS 34 anos: "Aceitar a nomeação para governar o novo Estado foi um erro", diz Marcelo Miranda". Capital News. נבדק ב-7 ביולי 2016. {{cite web}}: (עזרה) Araújo, Willams (22 בפברואר 2016). "Recordista de mandatos no País, Londres prepara sua volta à Assembleia". O Progresso. נבדק ב-7 ביולי 2016. {{cite web}}: (עזרה) Dos Santos, Aline (13 באוגוסט 2013). "Aos 85, Pedrossian fala da paixão pela política e como "fez muita coisa"". Campo Grande News. נבדק ב-7 ביולי 2016. {{cite web}}: (עזרה) "Pedro Pedrossian". נבדק ב-7 ביולי 2016. {{cite web}}: (עזרה) Aline Machado e Carlos Guessy (13 באוגוסט 2014). "Depois de 'burburinho' Proncor desmente morte do ex-governador Wilson Barbosa Martins". Top Mídia News. נבדק ב-7 ביולי 2016. {{cite web}}: (עזרה) "Wilson Barbosa Martins". נבדק ב-7 ביולי 2016. {{cite web}}: (עזרה) "Morre o senador Ramez Tebet". G1. נבדק ב-7 ביולי 2016. {{cite web}}: (עזרה)
גביע העולם בכדורסל נשים 2022

גביע העולם בכדורסל נשים 2022 היה תחרות גביע העולם בכדורסל נשים ה-19 שאורגנה על ידי פיב"א ונערכה באוסטרליה בין 22 בספטמבר ל-1 באוקטובר 2022. ארצות הברית זכתה באליפות בפעם ה-11 בתולדותיה. לקביעת המדינות המשתתפות נערכו משחקים מוקדמים בהם השתתפו 16 נבחרות (כולל ארצות הברית ואוסטרליה). הנבחרות חולקו ל-4 בתים. בית א' וב' נערכו בבלגרד. רוסיה העפילה לתחרות אך נפסלה מהשתתפות בעקבות פלישת רוסיה לאוקראינה והוחלפה בפוארטו ריקו. ניגריה עברה את המוקדמות אך עקב המצב הפוליטי במדינה לא יכלה להשתתף והוחלפה במאלי. תחילה התקיים השלב המוקדם בשתי בתים. הקבוצות שזכו במקומות 1-4 בבתים העפילו למשחקי רבע הגמר. המשחקים נערכו בסידני. משחק הגמר: המשחק על המקום השלישי: אתר האינטרנט הרשמי של גביע העולם בכדורסל נשים 2022
טרור בבית הספר

טרור בבית הספר (באנגלית: Detention) הוא סרט אמריקאי משנת 2003. סם דקר, חייל לשעבר שלחם במלחמת המפרץ וביוגוסלביה, הולך לעבוד כמורה להיסטוריה וחינוך גופני בבית ספר של ילדים בעייתיים על מנת להביא לשינוי. הוא מתוסכל מן המערכת ומחליט להתפטר, אך ביום זה המנהל מבקש ממנו להישאר בבית הספר עם תלמידים שקיבלו ריתוק. באותו יום הופך בית הספר לזירת קרב כאשר חברי ארגון פשע מחליטים להשתמש בבית הספר כמקום מחבוא להרואין. "טרור בבית הספר", במסד הנתונים הקולנועיים IMDb (באנגלית) "טרור בבית הספר", באתר נטפליקס "טרור בבית הספר", באתר AllMovie (באנגלית) "טרור בבית הספר", באתר Rotten Tomatoes (באנגלית) "טרור בבית הספר", במסד הנתונים הקולנועיים KinoPoisk (ברוסית)
עין תחת עין (סרט)

עין תחת עין (באנגלית: Eye for an Eye) הוא מותחן פסיכולוגי משנת 1996 בבימויו של ג'ון שלזינגר, עם סאלי פילד, אד הריס וקיפר סת'רלנד בתפקידים הראשיים. התסריט מבוסס על הרומן "עין תחת עין" של אדית הולצר (אנ') משנת 1993. זה סרט פשע שעוסק בבעיית לקיחת החוק לידיים (ויג'ילאנטיזם) של פעילות מחוץ לחוק לענישת הפושעים על ידי אזרחים מן השורה שהמדינה לא הסמיכה אותם לכך. זאת, עקב תחושת אותם האזרחים שהשלטון לא מספק להם את ההגנה שהם זכאים לה על-פי חוק. קארן (סאלי פילד) ובעלה מאק (אד הריס) חיים באושר בלוס אנג'לס עם בתה ג'ולי (אוליביה ברנט) בת ה-17 ובתם המשותפת מייגן (אלכסנדרה קייל) בת ה-6. קארן עובדת במוזיאון לתקשורת יחד עם ידידתה דולי (בוורלי ד'אנג'לו). כולם מתכוננים לחגוג בהפתעה את יום ההולדת של מייגן. ג'ולי מכינה בבית את הקישוטים וקארן תקועה בפקק תנועה ומתקשרת אליה. באמצע השיחה היא שומעת צווחות ואחר כך השיחה מתנתקת. היא רצה כמטורפת בין המכוניות להזעיק עזרה אך ללא תועלת. ג'ולי נאנסה ונרצחה באכזריות. החוקר דנילו (ג'ו מנטניה) מבטיח לזוג למצוא את הרוצח לפי בדיקות הDNA בנוזל זרע שנמצא במקום. הבדיקה מגלה כי הרוצח הוא רוברט דוב (קיפר סת'רלנד) שעובד בשליחויות ובעל עבר פלילי עשיר. במשפט נאלץ השופט (ארמין שימרמן) לשחרר את דוב לאחר שההגנה טענה שלא קבלה 25% מהזרע כדי לבדוק בעצמה כפי שהובטח לה על ידי התביעה. קארן ההמומה הולכת לקבוצת תמיכה של בני משפחה שיקיריהן נרצחו. היא פוגשת שם את אנג'ל (שרליין וודוורד) שמגלה לה שבנה בן העשר נרצח. קארן מתחילה לעקב אחר דוב ומגלה שהוא ממשיך בשליחויות. הוא נכנס לאחד הבתים ומוסר חבילה לאישה בשם מריה (סטלה גרסיה). קארן מזהירה אותה אך היא מסלקת אותה וגם דנילו לא מתרשם מזה. דוב יודע שקארן עוקבת אחריה. הוא נפגש עם מייגן בבית הספר ומאיים על קארן כי יפגע בה אם תמשיך לעקב אחריו. קארן נפגשת עם שני חברי הקבוצה - סידני יו (פיליפ בייקר הול) ומרטין (קית' דייוויד) לאחר שגילתה כי הם תומכים בלקיחת החוק לידיים. סידני מצייד אותה באקדח וקארן מתאמנת במטווח ובהגנה עצמית ומצבה הנפשי משתפר. אנג'ל מגלה לה כי היא בעצם סוכנת סמוייה של ה-FBI לגילוי ויג'ילנטים בקבוצה ומציעה לה להסתלק מרעיון לקיחת הדין בידיים. בינתיים נרצחת ונאנסת מריה ודוב נעצר שוב אך משוחרר כעבור יומיים לאחר שלא נמצא זרע בזירה (כי השתמש בקונדום) וסימני הDNA שלו היו בכל הדירה כי היה איש שליחויות. קארן מחליטה לסיים את העניין. היא מביימת פריצה לחדרו של דוב במלון ומשאירה שם את כובעה המוכר לו. כאשר מאק ומייגן מחוץ לבית היא מחכה לדוב. הוא מגיע ורוצה לחסלה. קארן מאיימת עליו באקדח והוא מתנפל עליה במטרה לרצחה. תודות לניסיונה בהגנה עצמית היא מצליחה להגיע לאקדח ולהרוג את דוב. הבלש דנילו מגיע למקום. הוא חושד בקארן שהיא יזמה את המפגש אבל היא אומרת לו "תוכיח זאת" והוא מקבל את הסברה ל"הגנה עצמית". "עין תחת עין", במסד הנתונים הקולנועיים IMDb (באנגלית) "עין תחת עין", באתר נטפליקס "עין תחת עין", באתר AllMovie (באנגלית) "עין תחת עין", באתר Rotten Tomatoes (באנגלית) "עין תחת עין", באתר Box Office Mojo (באנגלית) "עין תחת עין", באתר Metacritic (באנגלית) "עין תחת עין", באתר אידיבי "עין תחת עין", במסד הנתונים הקולנועיים KinoPoisk (ברוסית) קדימון לעין תחת עין, באתר יוטיוב עין תחת עין, באתר TCM
אצבעוני (עיתון ילדים)

אצבעוני: העיתון לילדים (שבעבר הופיע עם כותרת-המשנה "אצבעוני: העיתון לַקטנים") הוא עיתון הילדים הוותיק בישראל, אשר יוצא לאור בהוצאת "אצבעוני". את העיתון ייסדו בשנת 1952 העיתונאי והסופר מיכאל שיר והפסלת שושנה שיר. העיתון יוצא לאור מאז ברציפות. שיר שימש כעורך שלו במשך שנים. מתחילת המאה ה-21 עורך אותו בנו, רמי שיר, המפרסם בו גם סיפורי ילדים. העיתון מיועד לילדים בגילאי 7 עד 11 (כיתות ב'-ה'). הוא כולל סיפורים, כתבות העשרה בנושאי טבע, מדע והיסטוריה, פינת אנגלית ושעשועונים, כל אלה תוך דגש על נושאים כמו קבלת השונה, איכות הסביבה, זכויות אדם ובעלי חיים. כותבי העיתון הם מחנכים, סופרי ואנשי מדע. הוא מודפס על נייר כרומו מט, מנוקד ומנוסח בצורה מפושטת וקלה להבנה. בין הסופרים שכתבו וכותבים בעיתון: תמר בורנשטיין לזר - מחברת "קופיקו", זוהר אביב - מחברת "חבורת כוח-המוח" ו"יד הפלא", מאירה ברנע-גולדברג - מחברת כראמל, תמר פיש נחשון, ועוד. לעיתון הראשון לא ניתן מספר סידורי, שכן עורכו לא תיאר לעצמו שאכן יוציא עוד עיתונים. בנו של מייסד העיתון, והעורך הנוכחי שלו, סיפר כיצד ניתן לעיתון שמו: ”ביום הולדתו החמישי של אבי, הגיע חיים נחמן ביאליק למסיבה והעניק לו ספר שכתב בשם 'קטינא כלבו'. בהקדשה כתב ביאליק שיר, אך אבי, שלא ידע לקרוא, אך היטיב לקרוע, קרע וקרע עד שהספר הושחת לגמרי. כשאבי גדל לזכר האירוע ולכבודו של ביאליק, החליט לקרוא לעיתון על-שם השיר 'אצבעוני' שכתב המשורר”. בעבר, מדור החדשות של העיתון עקב אחר האירועים השוטפים, בעזרת כתבים חוקרים ואף נבדק על ידי הצנזורה הצבאית, כעיתון חדשותי לכול דבר. רמי שיר מספר כי בשנות השבעים נסע אביו לחיפה וראה שבנמל עוגנות ספינות טילים עם דגל ישראל, הוא צילם את הספינות החדשות של חיל הים, והתמונות פורסמו בעיתון. הידיעה נאסרה לפרסום בישראל על ידי הצנזורה, אולם בעוד שהעיתונים היומיים חויבו לדווח לצנזור, הרי שעיתון הילדים לא נדרש לכך והידיעה פורסמה באופן בלעדי. בעקבות כך, העיתונים היומיים ציטטו את הסקופ של אצבעוני. הפרסום גרר נזיפה חמורה של הצנזורה. מקרה נוסף הוא פרסום שהתעשייה האווירית עומדת לשגר לווין ריגול בשם אופק 1, גם כאן הידיעה לא הועברה לאישור הצנזורה ופורסמה בעיתון. הוצאת אצבעוני מוציאה לאור ארבעה עיתוני ילדים: צב-צב - לילדי הגן, בני 3 עד 6, שעדיין לא קוראים דובון - לילדי גן חובה ותלמידי כתה א', הלומדים לקרוא ולכתוב אצבעוני - לתלמידי כיתות ב' ומעלה משבצת - עיתון ובו אתגרי חשיבה לילדים, כולל תשבצים ושעשועונים זבנג - ירחון קומיקס לנוער Ezbeoni.co.il - אתר ההוצאה "אצבעוני" אצבעוני - אתר ההוצאה מרב יודילוביץ', יובל ל"אצבעוני", באתר ynet, 4 בספטמבר 2002
דלה רוביה

האם התכוונתם ל... לוקה דלה רוביה – פסל איטלקי אנדראה דלה רוביה – פסל רנסאנס איטלקי, אחיינו ותלמידו של לוקה דלה רוביה ג'ובאני דלה רוביה – פסל רנסאנס איטלקי, בנו הבכור של אנדראה דלה רוביה ג'ירולמו דלה רוביה – פסל רנסאנס איטלקי, בנו הצעיר של אנדראה דלה רוביה רוביה (פירושונים) דלה רוברה (משפחת אצולה איטלקית)